CELEX: 32007D0396
Language: lt
Date: 1181260800000
Title: 2007/396/EB: 2007 m. birželio 8 d. Komisijos sprendimas, panaikinantis Sprendimą 2004/409/EB, iš esmės pripažįstantį dokumentų, pateiktų nuodugniai patikrinti dėl ethaboxam galimo įrašymo į Tarybos direktyvos 91/414/EEB I priedą, išsamumą (pranešta dokumentu Nr. C(2007) 2336)   (Tekstas svarbus EEE)

9.6.2007   
            
            
               LT
            
            
               Europos Sąjungos oficialusis leidinys
            
            
               L 148/24
            
         
      KOMISIJOS SPRENDIMAS
   
   2007 m. birželio 8 d.
   panaikinantis Sprendimą 2004/409/EB, iš esmės pripažįstantį dokumentų, pateiktų nuodugniai patikrinti dėl ethaboxam galimo įrašymo į Tarybos direktyvos 91/414/EEB I priedą, išsamumą
   (pranešta dokumentu Nr. C(2007) 2336)
   (Tekstas svarbus EEE)
   (2007/396/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 3 dalį,
   kadangi:
   
               (1)
            
            
               Pagal Direktyvos 91/414/EEB 6 straipsnio 2 dalį Jungtinė Karalystė 2003 m. rugsėjo 30 d. gavo LG Life Science Ltd paraišką įtraukti veikliąją medžiagą etaboksamą į Direktyvos 91/414/EEB I priedą.
            
         
               (2)
            
            
               Komisijos sprendime 2004/409/EB (2) patvirtinama, kad atlikus pirminį patikrinimą, paaiškėjo, jog dokumentai yra išsamūs, todėl juos būtų galima laikyti iš esmės atitinkančiais Direktyvos 91/414/EEB II ir III priedų duomenų ir informacijos reikalavimus.
            
         
               (3)
            
            
               Tokiu būdu pagal Direktyvos 91/414/EEB 8 straipsnio 1 dalį valstybėms narėms buvo suteikta galimybė laikinai įregistruoti augalų apsaugos produktus, kuriuose yra etaboksamo. Valstybės narės šia galimybe nepasinaudojo.
            
         
               (4)
            
            
               Jungtinė Karalystė nurodė Komisijai, kad išsamiai patikrinus dokumentus paaiškėjo, jog nebuvo tam tikrų svarbių duomenų, kurių reikalaujama pagal Direktyvos 91/414/EEB II ir III priedus. Jie buvo daugiausia susiję su toksikologija. Todėl su etaboksamu susijusių dokumentų negalima laikyti išsamiais.
            
         
               (5)
            
            
               Sprendimas 2004/409/EB turėtų būti panaikintas.
            
         
               (6)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2004/409/EB panaikinamas.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. birželio 8 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2007/25/EB (OL L 106, 2007 4 24, p. 34).
   
      (2)  OL L 151, 2004 4 30, p. 25.